सोट्टो–नेपालको आन्तरिक प्रबद्र्धनात्मक कार्यक्रम अन्तर्गत जसरी हामीले हालसालै मुगुको रारा तालसम्मका गन्तव्य स्थापीत गर्न भएका थियौं, हामीले प्रबद्र्धन गरेपछि रारामा अहिले हजारौं पर्यटकहरु पुग्ने गरेका छन् । यो वर्ष हामीले खप्तड आफ्नो गुरुयोजनामा राखेका छौं । हामीले राराबाट धेरै पाठ सिकेका छौं । कतिपय त्रुटी पनि देखिए । ती त्रुटी सच्याउँदै आन्तरिक पर्यटनमा अझै ठूलो ब्राण्डिङ गर्ने हिसाबले हामीले नेपाल पर्यटन बोर्डसँगको सहकार्यमा खप्तडको प्रबद्र्धनको लागि बजेट पनि छुट्याईसकेका छौं । विश्वास छ, हाम्रो पहलमा यसपाली लुकेको गन्तव्य खप्तड उजागर हुनेछ ।
